**Промена Л у О**

У XIV веку свако Л које се нашло на крају слога и на крају речи прешло је у О. Ова гласовна промена назива се промена Л у О.

**Ову гласовну промену срећемо:**

• **У радном глаголском придеву мушког рода једнине**:

зваО, зваЛа, зваЛо

волеО, волеЛа, волеЛо

биО, биЛа, биЛо

Пре но што се промена извршила, мушки род је гласио зваЛ, волеЛ, биЛ  
**гледао, мислио, ишао, трчао, јео, играо**;

\* **Код именица које означавају место вршења радње, а завршавају се на -НИЦА:**

у-чиЛ-ницачи-таЛ-ницаште-диЛ-ницау-чи-О-ницачи-та-О-ницаште-ди-О-ница

**\*Код именица које означавају лице које врши радњу** (именице изведене суфиксом -*лац* од радног глаголског придева)**, Л прелази у О у свим падежима, осим у номинативу једнине и генитиву множине**

**Падеж Једнина Множина**

Номинатив гледаЛац гледаОци

Генитив гледаОца гледаЛаца

Датив гледаОцу гледаОцима

Акузатив гледаОца гледаОце

Вокатив гледаОче гледаОци

Инструментал с гледаОцем с гледаОцима

Локатив о гледаОцу о гледаОцима

Код ових именица врши се још једна гласовна промена која је условила да Л пређе у О, и то тако што се њеном појавом Л нашло на крају слога.

**\*У номинативу једнине м. р. неких придева**: бео, цео, кисео; дублети: топао и топал;  
\***У номинативу једнине неких именица мушког рода**: орао, део, троугао, анђео, посао,мисао;  
\***У изведеним речима**: сеоце, криоце; сеоба, деоба; читаоница, радионица, учионица.  
  
 **Одступања од промене Л у О**

•У неким речима нашег и страног порекла Л се задржало на крају слога:моЛба, аквареЛ, фудбаЛ, минераЛ, маршаЛ, апостоЛ, боЛ, гоЛ...

• Неке речи су дублети. Употребљавају се и са гласом Л и са гласом О.

подао – подал криоце – крилце топао – топал сеоце – селце

ВЕЖБАЊЕ

1) Од датих глагола изведи именице које ће означавати лица која врше ту радњу (нпр. тужити – тужилац): мислити, молити, ронити, стварати, делити, просити, бранити, руководити, преводити, знати...Промени их по падежима и објасни гласовну промену коју уочаваш.

2) Препознај правилно написане облике.цео – цел, даваоц – давалац, вреоце – врелце, слушаоц – слушалац, рониоц – ронилац